CELEX: E2011J0004
Language: hu
Date: 2011-07-26 00:00:00
Title: A Bíróság ítélete ( 2011. július 26. ) az E-4/11. számú – Arnulf Clauder-ügyben (2004/38/EK irányelv – Családegyesítés – A huzamos tartózkodási joggal rendelkező, EGT-állampolgárok családtagjainak tartózkodáshoz való joga – Elegendő forrással való rendelkezés feltétele)

24.11.2011   
            
            
               HU
            
            
               Az Európai Unió Hivatalos Lapja
            
            
               C 344/9
            
         A BÍRÓSÁG ÍTÉLETE
   (2011. július 26.)
   az E-4/11. számú
   Arnulf Clauder-ügyben
   (2004/38/EK irányelv – Családegyesítés – A huzamos tartózkodási joggal rendelkező, EGT-állampolgárok családtagjainak tartózkodáshoz való joga – Elegendő forrással való rendelkezés feltétele)
   2011/C 344/06
   Az E-4/11. sz. Arnulf Clauder-ügyben a Bírósághoz a Verwaltungsgerichtshof des Fürstentums Liechtenstein (a Liechtensteini Hercegség Közigazgatási Bírósága) által benyújtott KÉRELEM az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján az EGT-megállapodás 1. jegyzőkönyvével az EGT-megállapodáshoz igazított jogi aktus az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról szóló, 2004. április 29-i 2004/38/EK európai parlamenti és tanácsi rendelet 16. cikke (1) bekezdésének a 7. cikk (1) bekezdésével egyetemben történő értelmezésével kapcsolatban, a Carl Baudenbacher elnökből, Per Christiansen (előadó) bíróból és Benedikt Bogason (ad hoc) bíróból álló Bíróság 2011. július 26-án ítéletet hozott, amelynek rendelkező része a következőképpen szól:
   A 2004/38/EK irányelv 16. cikkének (1) bekezdését oly módon kell értelmezni, hogy a huzamos tartózkodási joggal rendelkező EGT-állampolgár, aki nyugdíjas és szociális juttatásban részesül a fogadó tagállamban, élhet a családegyesítés jogával, még abban az esetben is, ha a családtag szintén szociális juttatásokat fog igényelni.